Netflorist lewer vars groente en vrugte af tydens afsonderingDie blomme-en-geskenkafleweringsdiens, Netflorist, gaan van Maandag 30 Maart af vars groente en vrugte aflewer. Hulle beoog ook om later warm etes op hul spyskaart te plaas. Dié diens sal beskikbaar wees aan mense in Johannesburg-Noord en Pretoria. Daar is wel ook ander inkopie-afleweringsdienste wat mense in ander dele van die land kan gebruik, soos Woolworths, Pick n Pay en Checkers. Volgens Netflorist se webwerf beoefen hulle die beste praktiese persoonlike higiëne om te verseker dat die vars produkte veilig en vars bly. Hulle beloof ook dat die vars produkte die dag ná bestelling afgelewer sal word. Mense kan nou kies tussen ŉ vars vrugte- of groenteboks, of hulle kan ŉ mengsel daarvan bestel. Aflewering vir dié diens kos sowat R90 en verskillende groottes van die bokse is beskikbaar. ŉ Klein vrugteboks het byvoorbeeld 6 items en kos sowat R300, ŉ mediumgrootte boks het 10 items en kos sowat R500, en ŉ groot boks het 16 items en kos sowat R700. Netflorist sê hulle het die volgende veiligheidsmaatreëls ingestel om te verseker dat die beste higiëne toegepas word met die aflewering van jou produkte: Vir meer inligting, besoek Netflorist hier.